Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Ευρωπαϊκού Κοινοβουλίου και του Συμβουλίου για το ταχύμετρο των δικύκλων ή τρίκυκλων οχημάτων με κινητήρα και για την τροποποίηση της οδηγίας 92/61/ΕΟΚ τον Συμβουλίου» () (1999/C 40/01)

Στις 9 Ιουνίου 1998, και σύμφωνα με το άρθρο 100 A της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα «Eνιαία αγορά, παραγωγή και κατανάλωση» στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε την γνωμοδότησή του στις 28 Οκτωβρίου 1998 (Εισηγητής: ο κ. P. Barros Vale).

Κατά την 359η σύνοδο ολομέλειας της 2ας και 3ης Δεκεμβρίου 1998 (συνεδρίαση της 2ας Δεκεμβρίου 1998), η Οικονομική και Κοινωνική Επιτροπή υιοθέτησε με 73 ψήφους υπέρ και 2 ψήφους κατά την ακόλουθη γνωμοδότηση.

1. Γενικές παρατηρήσεις

1.1. Λαμβάνοντας υπόψη ότι οι βασικοί λόγοι καθιέρωσης της υποχρέωσης εγκατάστασης ταχυμέτρων με δείκτη ταχύτητας και μετρητών χιλιομετρικών αποστάσεων σε όλα τα δίκυκλα ή τρίκυκλα οχήματα με κινητήρα, συμπεριλαμβανομένων των δικύκλων με κινητήρες μικρής ισχύος, αφορούν άμεσα την οδική ασφάλεια 7

1.2. Λαμβάνοντας υπόψη ότι η εγκατάσταση του εν λόγω ταχυμέτρου σε όλα τα προαναφερθέντα οχήματα επιτρέπει στους οδηγούς τους να τηρούν τα ανώτατα όρια ταχύτητας που έχουν καθορισθεί βάσει νόμου από τα κράτη μέλη 7

1.3. Λαμβάνοντας υπόψη ότι η τοποθέτηση δεικτών ταχύτητας στα δίκυκλα ή τρίκυκλα οχήματα, παρέχει, κατά αποκλειστικότητα, στον οδηγό τους τις απαραίτητες πληροφορίες σχετικά με την ταχύτητα με την οποία κινείται προκειμένου να προσαρμοσθεί καταλλήλως στους κανόνες του κώδικα οδικής κυκλοφορίας 7

1.4. Λαμβάνοντας υπόψη ότι τα ταχύμετρα που τοποθετούνται κατά την κατασκευή ή κατ'επιλογή του κατασκευαστή του οχήματος, αναγράφουν ταχύτητες οι οποίες, γενικά, υπερβαίνουν την πραγματική ταχύτητα με την οποία κινείται το όχημα, είτε λόγω λάθους του χρησιμοποιούμενου μηχανισμού είτε κατ'επιλογή του κατασκευαστού 7

1.5. Λαμβάνοντας υπόψη ότι ο εν λόγω λανθασμένος υπολογισμός της ταχύτητας, δηλαδή η εσκεμμένη αναγραφή επί του ταχυμέτρου ταχύτητας που υπερβαίνει την πραγματική ταχύτητα με την οποία κινείται το αυτοκίνητο, συμβάλλει στη διασφάλιση μεγαλύτερης οδικής ασφάλειας.

2. Ειδικές παρατηρήσεις

2.1. Λαμβάνοντας υπόψη ότι η εγκατάσταση ταχυμέτρων και μετρητών χιλιομετρικών αποστάσεων αποτελεί ένα μέσο ενημέρωσης που ενισχύει την υπευθυνότητα του οδηγού, η ΟΚΕ θεωρεί ότι η εγκατάσταση ταχυμέτρων και μετρητών χιλιομετρικών αποστάσεων με την ένδειξη «ΠΙΣΤ» συμβάλλει στην ενίσχυση του βαθμού υπευθυνότητας του κατασκευαστού του οχήματος, και ικανοποιεί την υποχρέωση περιορισμού της ισχύος του κινητήρα και της ταχύτητας του οχήματος, βάσει των ισχυόντων για την κατηγορία στην οποία αυτό έχει καταχωρηθεί.

2.2. Η καθιέρωση της ένδειξης «ΕΟ» θα έχει ως αποτέλεσμα την πραγματοποίηση πρόσθετων επιπλέον δαπανών, που θα επιβαρύνουν περισσότερο τους μικροπαραγωγούς εξοπλισμού για δίκυκλα οχήματα από ότι τους μεγάλους κατασκευαστές παρόμοιων προϊόντων.

2.3. Η ΟΚΕ επικροτεί την πρόταση για την υποχρεωτική εγκατάσταση ταχυμέτρων και μετρητών χιλιομετρικών αποστάσεων, διότι πιστεύει ότι η εν λόγω εξέλιξη αποτελεί ένα θετικό βήμα σε σχέση με την οδηγία 92/61/ΕΟΚ, βάσει της οποίας αρμόδιος για τη λήψη της απόφασης σχετικά με την εγκατάσταση ή όχι των εν λόγω μηχανισμών είναι ο κατασκευαστής του οχήματος.

2.4. Η υποχρέωση έγκρισης τύπου με την ένδειξη «ΕΟ» καλύπτει τα νέα οχήματα και ως εκ τούτου θα αρχίσει να ισχύει μόνο μετά την πάροδο δύο ετών από τη δημοσίευση της τροποποιημένης οδηγίας, λαμβανομένου υπόψη ότι για την κατασκευή και την κυκλοφορία στην αγορά των εν λόγω οχημάτων απαιτείται, επί του παρόντος, πάροδος, περίπου, δύο ετών. Τα, επί του παρόντος, υπό κατασκευή οχήματα, των οποίων η διαδικασία έγκρισης τύπου δεν προβλέπει την ένδειξη «ΕΟ» σχετικά με τα ταχύμετρα και τους μετρητές χιλιομετρικών αποστάσεων, θα πρέπει μετά την προαναφερθείσα ημερομηνία να ικανοποιούν την εν λόγω απαίτηση.

2.5. Οι μηχανικοί, ηλεκτρικοί ή ηλεκτρονικοί μηχανισμοί μέτρησης της ταχύτητας που είναι τοποθετημένοι στους διαφόρους πίνακες ελέγχου (cockpit), οι οποίοι ενδεχομένως να περιλαμβάνουν και άλλους δείκτες, θα είναι, πιθανώς, οι ίδιοι ανεξάρτητα από τη μορφή των εν λόγω πινάκων, δεδομένου ότι η διαδικασία έγκρισης τύπου αφορά το μηχανισμό μέτρησης της ταχύτητας και όχι το σύνολο του πίνακα ελέγχου.

3. Πρόταση τροποποίησης

3.1. Όσον αφορά την οδηγία 92/61/ΕΟΚ, απαιτείται μόνο η επαναδιατύπωση του σημείου 4 του άρθρου 6 και η προσθήκη μιας νέας φράσης στο ίδιο άρθρο, ως ακολούθως:

«Άρθρο 6

(...)

4. Τα κράτη μέλη υποχρεούνται να εφαρμόσουν τις διατάξεις που προβλέπονται στην παράγραφο 1, πρώτο εδάφιο από την 1η Ιουλίου 2001. Κατά τη διάρκεια των δύο πρώτων ετών από την εν λόγω ημερομηνία τα ταχύμετρα και οι μετρητές χιλιομετρικών αποστάσεων μπορούν να φέρουν είτε την ένδειξη "ΕΟ" είτε την ένδειξη "ΠΙΣΤ"».

Βρυξέλλες, 2 Δεκεμβρίου 1998.

Ο Πρόεδρος της Οικονομικής και Κοινωνικής Επιτροπής

Beatrice RANGONI MACHIAVELLI

() ΕΕ C 212 της 8.7.1998, σ. 7.